text: En fighter af hjertet
  17 januar 2015 kl. 10.01
  Det lå ikke i kortene at den 15-årige bryder Nikolaj Schrøder i dag er en af Danmarks bedste brydere og stiler mod OL i 2016. I flere år kæmpede han nemlig mod en alvorlig kræftsygdom.
  Som 4-årig fik Nikolaj Schrøder konstateret blod- og lymfekræft.
  Det betød flere års behandlinger med kemoterapi og isolation.
  -Kun en utrolig stædighed hos ham og os hans familie, betyder Nikolaj lever i dag, fortæller Nikolajs mor Susanne Schrøder i dag fra KIF's store internationale stævne i Kolding i dag.
  Men som syv årig besluttede Nikolaj, han ville begynde til brydning, og startede hos KIF Kolding. Siden er det gået stærkt.
  Det viste sig nemlig hurtigt, at brydning var den helt rigtige sport for den unge koldinggenser, og snart kæmpende han sig til den ene guldmedalje efter den anden.
  I dag er Nikolaj Schrøder erklæret rask, og allerede dobbelt Danmarksmester i brydning. En titel han forsvarer til marts 2015.
  lørdag er han så klar til flere udfordringer og medaljer, når KIF Kolding inviterer til landskamp mod Tyrkiet og Kolding Cup. Her er der samlet 180 brydere fra otte nationer.
  Nikolaj Schrøder satser på at deltage i OL 2020.
  